stanford-oval/wikipedia huggingface dataset:
เขย่าชีพจรเกินเดือด

| เขย่าชีพจรเกินเดือด |
| --- | --- |

กำกับ: เควนติน แทแรนติโน
เขียนบท: เควนติน ทาแรนติโน
เนื้อเรื่อง: โรเจอร์ อาวารี่ เควนติน ทาแรนติโน
อำนวยการสร้าง: ลอว์เรนซ์ เบนเดอร์
นักแสดงนำ: จอห์น ทราโวลต้า ซามูเอล แอล. แจ็กสัน อูม่า เธอร์แมน ฮาร์วีย์ เคย์เทล ทิม รอธ อแมนด้า พลัมเมอร์ มาเรีย เดอ เมดีรอส วิง เรมส์ อีริก สตอลต์ซ โรแซนน่า อาร์เควตต์ คริสโตเฟอร์ วอลเคน บรู๊ซ วิลลิส
กำกับภาพ: อันเจส ซากัวลา
ตัดต่อ: แซลลี่ เมนค์
ผู้จัดจำหน่าย: มิราแม็กซ์ ฟิล์ม
วันฉาย:   14 ตุลาคม ค.ศ. 1994 (1994-10-14) (สหรัฐอเมริกา) 
ความยาว: 154 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $8.5 million
ทำเงิน: $213,928,762
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
เขย่าชีพจรเกินเดือด (อังกฤษ: Pulp Fiction) ภาพยนตร์แนวอาชญากรรม เป็นผลงานการกำกับของเควนติน แทแรนติโน ซึ่งเขียนบทร่วมกับ Roger Avary ด้วย นำแสดงโดย จอห์น ทราโวลตา, ซามูเอล แอล. แจ็กสัน, บรูซ วิลลิส, อูมา เธอร์แมน โดยเว็บ IMDb.com ได้คะแนนเฉลี่ย 9.0 อยู่อันดับ 5 ในท็อป 250
เนื้อเรื่อง

จูลส์ วินน์ฟิลด์ (ซามูเอล แอล. แจ็กสัน)และ วินเซนต์ เวก้า (จอห์น ทราโวลต้า)คู่หูมือปืนได้รับภารกิจจากหัวหน้ากลุ่มอาชญากร มาเซลลัส วอลเลค (วิง เรมส์) โดยให้นำเอากระเป๋าเดินทางที่ถูกขโมยไปกลับคืน และยังสั่งให้เอาภรรยาสาว มีอา วอลเลค (อูม่า เธอร์แมน) ไปเที่ยวตอนไม่อยู่ด้วย อีกด้าน บุตช์ คูลิดจ์ (บรู๊ซ วิลลิส) รับค่าจ้างให้ล้มมวยจาก มาเซลลัส วอลเลค แต่พอชกจริงกลับทำให้คู่ต่อสู้เสียชีวิตโดยไม่ได้ตั้งใจ จึงต้องหนีหัวหน้าอาชญากรแต่ว่าลืมนาฬิกาของพ่อจึงต้องกลับไปเอา ขณะเดียวกัน พัมคิน (ทิม รอธ) และ ฮันนี่ บันนี่ (อแมนด้า พลัมเมอร์) คู่รักที่ตัดสินใจปล้นร้านอาหารที่ทั้งสองกำลังบริการอยู่ แต่ไม่ง่ายอย่างที่คิด ชีวิตของคนหลากหลายที่ดูไม่เกี่ยวโยงกัน ได้บรรจบในที่สุด
นักแสดง

จอห์น ทราโวลต้า รับบท วินเซนต์ เวก้า
ซามูเอล แอล. แจ็กสัน รับบท จูลส์ วินน์ฟิลด์
อูม่า เธอร์แมน รับบท มีอา วอลเลค
บรู๊ซ วิลลิส รับบท บุตช์ คูลิดจ์
วิง เรมส์ รับบท มาเซลลัส วอลเลค
ทิม รอธ รับบท พัมคิน
อแมนดา พลัมเมอร์ รับบท ฮันนี่ บันนี่
รางวัล > รางวัลออสการ์ > สาขาที่ชนะ

รางวัลออสการ์ สาขาบทภาพยนตร์ดั้งเดิมยอดเยี่ยม
รางวัล > รางวัลออสการ์ > สาขาที่เข้าชิง

รางวัลออสการ์ สาขาภาพยนตร์ยอดเยี่ยม
รางวัลออสการ์ สาขานักแสดงนำชายยอดเยี่ยม
รางวัลออสการ์ สาขานักแสดงสมทบชายยอดเยี่ยม
รางวัลออสการ์ สาขานักแสดงสมทบหญิงยอดเยี่ยม
รางวัลออสการ์ สาขาผู้กำกับภาพยนตร์ยอดเยี่ยม
รางวัลออสการ์ สาขาลำดับภาพยอดเยี่ยม
รางวัล > รางวัลลูกโลกทองคำ > สาขาที่ชนะ

บทภาพยนตร์ยอดเยี่ยม
รางวัล > รางวัลลูกโลกทองคำ > สาขาที่เข้าชิง

ภาพยนตร์ยอดเยี่ยม ประเภทภาพยนตร์ดรามา
ผู้กำกับภาพยนตร์ยอดเยี่ยม
นักแสดงนำชายยอดเยี่ยม ประเภทดรามา
นักแสดงสมทบหญิงยอดเยี่ยม
นักแสดงสมทบชายยอดเยี่ยม
เงารักลวงใจ

| (เงารักลวงใจ)​ กลเกมรัก |
| --- | --- |
เป็นที่รู้จักกันในชื่อ: เงารักลวงใจ  (พ.ศ. 2553) กลเกมรัก (พ.ศ. 2566)
แนว: เงารักลวงใจ ดราม่า โรแมนติกกลเกมรัก โรแมนติก ระทึกขวัญจิตวิทยา
บทประพันธ์: พรดี (ณัฐิยา ศิรกรวิไล)
บทละครโทรทัศน์: 2553 จิรัฏฐ์ นิรดา 2566 ภัทรวลัย วงษ์สินธุ์วิเสส
กำกับโดย: 2553  กฤษณ์ ศุกระมงคล 2566 ศุทธสิทธิ์ เดชอินทรนารักษ์​
แสดงนำ: 2553 ปริญ สุภารัตน์ ณเดชน์ คูกิมิยะ ณัฐวรา วงศ์วาสนา สุมณทิพย์ เหลืองอุทัย 2566 ภาณุวัฒน์ เปรมมณีนันท์ กิตติภณ ทิพยทยารัตน์ รัญชน์รวี เอื้อกูลวราวัตร เดนิส เจลีลชา คัปปุน
ดนตรีแก่นเรื่องเปิด: 2553  "แบบไหนที่เธอรัก" โดยซีล 2566 "ที่ยืน" โดยธามไท
ดนตรีแก่นเรื่องปิด: 2553 "ใจฉันรักเธอคนเดียว" โดย มานิดา เรืองศรี 2566 "อย่าพูดว่ารักมันง่ายไป" ส้ม มารี
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 2553  13 ตอน 2566  16 ตอน
การผลิต
ควบคุมงานสร้าง: 2553 ยศสินี ณ นคร 2566 พิฐชญาณ์ เดชอินทรนารักษ์
ความยาวตอน: 2553  135 นาที  2566  90 นาที
บริษัทผู้ผลิต: 2553 บริษัท​ เมคเกอร์ วาย กรุ๊ป​ จำกัด 2566 บริษัท​ ฟูจิแมน​ จำกัด
ออกอากาศ
สถานีโทรทัศน์: ช่อง 3
ออกอากาศ: เงารักลวงใจ (2553) 23 เมษายน 2553 (2553-04-23) – 21 พฤษภาคม 2553 (2553-05-21)
ออกอากาศ: กลเกมรัก (2566) 2 พฤศจิกายน 2566 (2566-11-02) – 22 ธันวาคม 2566 (2566-12-22)
เงารักลวงใจ เป็นละครโทรทัศน์ไทยในปี พ.ศ. 2553 ที่สร้างจากบทประพันธ์ของพรดี ซึ่งเป็นนามปากกาของณัฐิยา ศิรกรวิไล นักเขียนบทละครโทรทัศน์ชื่อดัง บทละครโทรทัศน์โดย จิรัฏฐ์ นิรดา ดำเนินการผลิตโดยบริษัท เมคเกอร์วาย กรุ๊ป จำกัด โดย ยศสินี ณ นคร จากการกำกับของกฤษณ์ ศุกระมงคล นำแสดงโดยปริญ สุภารัตน์, ณัฐวรา วงศ์วาสนา, ณเดชน์ คูกิมิยะ และสุมณทิพย์ เหลืองอุทัย ออกอากาศทางช่อง 3 ทุกวันศุกร์-อาทิตย์ เวลา 20.15 น. ออกอากาศตอนแรกเมื่อวันศุกร์ที่ 23 เมษายน พ.ศ. 2553 และออกอากาศตอนสุดท้ายเมื่อวันศุกร์ที่ 21 พฤษภาคม พ.ศ. 2553
ต่อมาในเดือนตุลาคม​ พ.ศ. 2565 ทางช่อง 3​ ได้นำละครเรื่อง เงารักลวงใจ มารีเมคใหม่พร้อมฟิตติ้งและเปลี่ยนชื่อเรื่องเป็น "กลเกมรัก" (อังกฤษ: Tricky in love) เขียนบทโทรทัศน์โดย “ภัทรวลัย วงษ์สินธุ์วิเสส”ดำเนินการผลิตโดย​ บริษัท ฟูจิแมน จำกัด โดย พิฐชญาณ์ เดชอินทรนารักษ์จากการกำกับของ ศุทธสิทธิ์ เดชอินทรนารักษ์​ นำแสดงโดย ภาณุวัฒน์ เปรมมณีนันท์, รัญชน์รวี เอื้อกูลวราวัตร,​ กิตติภณ ทิพยทยารัตน์ และเดนิส เจลีลชา คัปปุน ออกอากาศตอนแรกเมื่อวันพฤหัสบดีที่ 2 พฤศจิกายน พ.ศ. 2566 และออกอากาศตอนสุดท้ายเมื่อวันศุกร์ที่ 22 ธันวาคม พ.ศ. 2566
นักแสดง

| ตัวละครหลัก | ปี พ> ศ. 2553 | ปี พ> ศ. 2566 |
| --- | --- | --- |
| เตชิต กำธรภูวนาท (2553) / อนล กำธรภูวนาท (2566) | ปริญ สุภารัตน์ | กิตติภณ ทิพยทยารัตน์ |
| นาวา กำธรภูวนาท (2553) / ภีม กำธรภูวนาท (2566) | ณเดชน์ คูกิมิยะ | ภาณุวัฒน์ เปรมมณีนันท์ |
| ข้าวหอม อัศวธานนท์ (2553) / อันดา อัศวธานนท์ , มนันตยา อัศวธานนท์ (มายด์) (2566) | ณัฐวรา วงศ์วาสนา | รัญชน์รวี เอื้อกูลวราวัตรด.ญ.ปวริศา สุรฑิณณ์ (วัยเด็ก) |
| รตี สินเทวา (2553) / ลลิษา เอมะนันท์ (ลิษา) (2566) | สุมณทิพย์ เหลืองอุทัย | เดนิส เจลีลชา คัปปุนด.ญ.อนิกา ทอมลิสัน (วัยเด็ก) |
| ตัวละครสมทบ | ปี พ.ศ. 2553 | ปี พ.ศ. 2566 |
| มังกร (2553) / กระทิง วุฒิคำ (2566) | พัฒนพล มินทะขิน | กฤตกานต์ ประสิทธิ์พานิช |
| รัญญา อัศวธานนท์ (2553) / รมิตา อัศวธานนท์ (2566) | จริยา แอนโฟเน่ | สุปราณี เจริญผล |
| โตมร กำธรภูวนาท (2553) / อาทิตย์ กำธรภูวนาท (2566) | สันติสุข พรหมศิริ | ทรงสิทธิ์ รุ่งนพคุณศรี |
| ภูผา กำธรภูวนาท (2553) / ภูมิ กำธรภูวนาท (2566) | รอน บรรจงสร้าง | เพ็ญเพ็ชร เพ็ญกุล |
| ยุวรินทร์ (ฝน) (2553) / ซอนญ่า (2566) | พรนภา เทพทินกร | อริศรา วงษ์ชาลี |
| ครูบัว (2553) / พญ.เบญญาภา เอมะนันท์ (หมอเบญ) (2566) | ปวีณา ชารีฟสกุล | อาภาศิริ จันทรัศมี |
| มงคล (ไม้) (2553) / เมธา สุดประเทศ (โชค) (2566) | ภาณุเดช วัฒนสุชาติ | วรฤทธิ์ เฟื่องอารมย์ |
| เกวลิน | - | ชลธิชา นวมสุคนธ์ |
| ดาริณี | - | ชนนิกานต์ เนตรจุ้ย  |
| กระแต | ด.ญ.​กัจนฐานียา​ ศรีโรจน์วัฒนะ | สุภาภัสสร์ ผลเจริญรัตน์ |
| เอ็ม | - | วิศรุต หิรัญบุศย์   |
| แจง | ปาจรีย์ ณ นคร | - |
| ยิ้ม​ | เอ  เชิญยิ้ม | - |
| ตัวละครรับเชิญ | ปี พ.ศ. 2553 | ปี พ.ศ. 2566 |
| เถลิง อัศวธานนท์ (2553) / ถาวร อัศวธานนท์ (2566) | พิศาล อัครเศรณี | นิรุตติ์ ศิริจรรยา |
| พรดี | กุณกนิช คุ้มครอง | - |
| สินชัย | - | อธิวัฒน์ สนิทวงศ์ ณ อยุธยา |
|  | - | ศรัณยู ประชากริช |
|  | จักรกฤษณ์ พณิชย์ผาติกรรม |  |
| เติม​ | ภาสวัฒน์  สิงหรัตน์เจริญ |  |
| หมอ |  | ประพฤติธรรม คุ้มชาติ |
รางวัลและการเข้าชิง > เงารักลวงใจ

| พ> ศ | รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2553 | สยามดาราสตาร์อวอร์ด 2010 | รางวัลนักแสดงดาวรุ่งชายยอดเยี่ยม | ณเดชน์​ ​คูกิมิยะ | ชนะ |
| 2553 | สยามดาราสตาร์อวอร์ด 2010 | รางวัลนักแสดงดาวรุ่งชายยอดเยี่ยม | ปริญ​ สุภารัตน์ | เสนอชื่อเข้าชิง |
| 2553 | สยามดาราสตาร์อวอร์ด 2010 | รางวัลนักแสดงดาวรุ่งหญิงยอดเยี่ยม | ณัฐวรา วงศ์วาสนา | เสนอชื่อเข้าชิง |
| 2553 | สยามดาราสตาร์อวอร์ด 2010 | รางวัลร้ายได้ใจ | สุมนทิพย์ เหลืองอุทัย | เสนอชื่อเข้าชิง |
| 2553 | สยามดาราสตาร์อวอร์ด 2010 | ละครโทรทัศน์ยอดฮิต | เงารักลวงใจ | เสนอชื่อเข้าชิง |
| 2553 | ทีวีอินไซด์ ฮอท อวอร์ด 2010 | นักแสดงดาวรุ่งชายฮอตแห่งปี | ณเดชน์ คูกิมิยะ | ชนะ |
รางวัลและการเข้าชิง > กลเกมรัก

| ปี | รางวัล | สาขา | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2567 | ​รางวัลกินรีทองมหาชน ครั้งที่ 9 | นักแสดงละครหญิงดาวรุ่งแห่งปี | เดนิส เจลีลชา คัปปุน | ชนะ |
| 2567 | รางวัลนาฏราช ครั้งที่ 15 | รางวัลกำกับภาพยอดเยี่ยม | กลเกมรัก | เสนอชื่อเข้าชิง |
| 2567 | KAZZ AWARDS 2024 | นักแสดงหญิงยอดเยี่ยม | รัญชน์รวี เอื้อกูลวราวัตร | เสนอชื่อเข้าชิง |
| 2567 | ContentAsia Awards 2024 | นักแสดงสมทบหญิงยอดเยี่ยมละครโทรทัศน์และซีรีย์ | เดนิส เจลีลชา คัปปุน | เสนอชื่อเข้าชิง |
เขตเวลาตะวันออก

| เขตเวลาตะวันออก |
| --- | --- |
เขตเวลา
  เขตเวลาตะวันออก
ออฟเซตเวลาสากลเชิงพิกัด
EST: UTC−05:00
EDT: UTC−04:00
เวลาปัจจุบัน
15:57, 4 มกราคม 2025 EST [รีเฟรช]
การใช้เวลาออมแสง
มีการใช้เวลาออมแสงในบางส่วนของเขตเวลานี้
เขตเวลาตะวันออก (อังกฤษ: Eastern Time Zone) เป็นเขตเวลาที่ใช้ในสหรัฐอเมริกา, แคนาดา และประเทศในอเมริกากลางและอเมริกาใต้ สถานที่ที่ใช้เวลามาตรฐานตะวันออกได้ เมื่อเวลามาตรฐานของประเทศนั้น ๆ ช้ากว่าเวลามาตรฐานสากลเชิงพิกัดอยู่ 5 ชั่วโมง (UTC-05.00)
ประเทศที่ใช้เขตเวลาตะวันออก > แคนาดา

รัฐเกแบ็ก
รัฐออนแทริโอ
ช่วงตะวันออกกลางของนูนาวุต
ประเทศที่ใช้เขตเวลาตะวันออก > สหรัฐอเมริกา

| 0 | 1 | 2 |
| --- | --- | --- |
|  คอนเนทิคัต  เดลาแวร์  จอร์เจีย  เมน  แมรีแลนด์  แมสซาชูเซตส์ |  นิวแฮมป์เชอร์  นิวเจอร์ซีย์  นิวยอร์ก  นอร์ทแคโรไลนา  โอไฮโอ  เพนซิลเวเนีย |  โรดไอแลนด์  เซาท์แคโรไลนา  เวอร์มอนต์  เวสต์เวอร์จิเนีย  เวอร์จิเนีย   |
นอกจากนี้ยังมีอีก 6 รัฐที่ใช้เขตเวลานี้ไม่ทั่วทั้งรัฐ ได้แก่
แอละแบมา
ฟลอริดา
อินดีแอนา
เคนตักกี
มิชิแกน
เทนเนสซี
ประเทศที่ใช้เขตเวลาตะวันออก > เม็กซิโก

รัฐกินตานาโร เป็นรัฐที่เคยใช้เขตเวลาตะวันออกตาม EST
ประเทศที่ใช้เขตเวลาตะวันออก > อเมริกากลางและแคริบเบียน

จาเมกา
หมู่เกาะเคย์แมน
ปานามา
คิวบา (ใช้เขตเวลาตะวันออกในฤดูหนาว)
บาฮามาส (ใช้เขตเวลาตะวันออกในฤดูหนาว)
เฮติ (ใช้เขตเวลาตะวันออกในฤดูหนาว)
ประเทศที่ใช้เขตเวลาตะวันออก > อเมริกาใต้

โคลอมเบีย
เอกวาดอร์
เปรู
บราซิล เฉพาะรัฐอาครี
ดูเพิ่ม

เวลาในโคลัมเบีย
เวลาในอินดีแอนา
เวลาในบราซิล
เวลาในฝรั่งเศส
แหล่งข้อมูลอื่น

Official U.S. time in the Eastern time zone เก็บถาวร 2014-10-30 ที่ เวย์แบ็กแมชชีน
North American Time Zone border data and images
World time zone map เก็บถาวร 2015-12-24 ที่ เวย์แบ็กแมชชีน
U.S. time zone map
History of U.S. time zones and UTC conversion เก็บถาวร 2011-08-08 ที่ เวย์แบ็กแมชชีน
Canada time zone map
Time zones for major world cities
Official times across Canada
Federal Regulations defining time zones
เทสลาออโตไพลอตฮาร์ดแวร์

เทสลาโมเดลเอสพร้อม HW1
ฮาร์ดแวร์ 1 ใช้กล้องด้านหน้าตัวเดียว ติดตั้งอยู่ในช่องเจาะรูปสามเหลี่ยมที่ตรงกลางด้านบนของกระจกหน้ารถ
เทสลาออโตไพลอตฮาร์ดแวร์ (อังกฤษ: Tesla Autopilot Hardware) เทสลาออโตไพลอตเป็นระบบช่วยเหลือการขับขี่ขั้นสูง (ADAS) สำหรับรถยนต์เทสลาที่ใช้ชุดเซ็นเซอร์และคอมพิวเตอร์ภายในตัวรถ ระบบนี้มีการเปลี่ยนแปลงด้านฮาร์ดแวร์หลายครั้งตั้งแต่ปี ค.ศ. 2014 โดยจุดเด่นล่าสุดคือการเปลี่ยนไปใช้ระบบที่พึ่งพากล้องทั้งหมดในปี ค.ศ. 2023 ซึ่งแตกต่างจากระบบช่วยเหลือการขับขี่ขั้นสูง (ADAS) ของบริษัทอื่นที่มักรวมเซ็นเซอร์เรดาร์และบางครั้งเซ็นเซอร์ LiDAR ด้วย
ฮาร์ดแวร์รุ่นแรก (Hardware 1) เปิดตัวในเดือนตุลาคม ค.ศ. 2014 สำหรับรถรุ่นโมเดลเอส โดยใช้กล้องที่จับภาพในช่วงแสงที่ตามองเห็น เซ็นเซอร์เรดาร์ที่หันไปข้างหน้า เซ็นเซอร์อัลตราโซนิกสำหรับวัดระยะ และคอมพิวเตอร์ Mobileye EyeQ3
หลังจาก Mobileye ยุติความร่วมมือกับเทสลาในปี 2016 เทสลาจึงเริ่มติดตั้งรถด้วยคอมพิวเตอร์ Nvidia Drive PX 2 และเพิ่มจำนวนกล้องมากขึ้น ซึ่งเป็น ฮาร์ดแวร์รุ่นที่สอง (Hardware 2)
ในปี ค.ศ. 2019 เทสลาได้เปลี่ยนไปใช้คอมพิวเตอร์ที่ออกแบบเอง เรียกว่า FSD Chip (Full Self-Driving Chip) หรือ ฮาร์ดแวร์รุ่นที่สาม (Hardware 3)
ในปี ค.ศ. 2021 เทสลาหยุดติดตั้งเซ็นเซอร์เรดาร์ในรถยนต์ใหม่ และปรับปรุงระบบช่วยเหลือการขับขี่ขั้นสูง (ADAS) เพื่อยกเลิกการรองรับเรดาร์ ในปี ค.ศ. 2022 เทสลาประกาศหยุดใช้งานเซ็นเซอร์อัลตราโซนิกอีกด้วย ทำให้ระบบช่วยเหลือการขับขี่ขั้นสูงพึ่งพาเฉพาะการมองเห็นจากกล้องทั้งหมด
ฮาร์ดแวร์รุ่นล่าสุดคือ ฮาร์ดแวร์รุ่นที่สี่ (Hardware 4) ซึ่งเริ่มจัดส่งในเดือนมกราคม ค.ศ. 2023 โดยมีการอัปเดตเซ็นเซอร์และคอมพิวเตอร์เพื่อประสิทธิภาพที่สูงขึ้น
เฉิน เต้า

เฉิน เต้า (อังกฤษ: Chen Dao; จีนตัวย่อ: 陈到; จีนตัวเต็ม: 陳到) เป็นขุนพลแห่งรัฐ จ๊กก๊ก ใน สมัยสามก๊ก ของจีน ก่อนหน้านี้เขารับใช้ภายใต้ขุนศึก เล่าปี่ จักรพรรดิผู้ก่อตั้ง จ๊กก๊ก ในช่วงปลาย ราชวงศ์ฮั่นตะวันออก
แหล่งข้อมูลทางประวัติศาสตร์ในชีวิตของเฉิน เต้า

มีการบันทึกเกี่ยวกับเฉิน เต้าเพียงเล็กน้อยในประวัติศาสตร์ ไม่เหมือนกับบุคคลที่มีชื่อเสียงอื่นๆ ในปลาย ราชวงศ์ฮั่นตะวันออก และ สมัยสามก๊ก เขาไม่มีชีวประวัติใน จดหมายเหตุสามก๊ก ใน ศตวรรษที่ 3 (Sanguozhi) ซึ่งเป็นแหล่งข้อมูลที่เชื่อถือได้สำหรับยุคนั้นในประวัติศาสตร์จีน ข้อมูลเกี่ยวกับเขากระจัดกระจายไปทั่วชีวประวัติของบุคคลอื่นในจดหมายเหตุสามก๊กและแหล่งข้อมูลอื่น ๆ เช่น Chronicles of Huayang (Huayang Guo Zhi) และ ไท่ผิงยฺวี่หลาน
ดูเพิ่ม

| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
เฉาเก๋อ

| เฉาเก๋อ |
| --- | --- |

ข้อมูลพื้นฐาน
ชื่อเกิด: 曹格
เกิด: 9 กรกฎาคม ค.ศ. 1979
ที่เกิด: มาเลเซีย
แนวเพลง: ป็อป,อาร์แอนด์บี
อาชีพ: นักร้อง, นักแต่งเพลง
เครื่องดนตรี: เปียโน
ช่วงปี: ค.ศ. 2001 - ปัจจุบัน
ค่ายเพลง: Rock records

เว็บไซต์: http://www.garyfans.com/bbs/
เฉาเก๋อ หรือ แกรี่ เฉา (จีน: 曹格; พินอิน: cao ge ; อังกฤษ: Gary Cao) เกิดเมื่อ  9 กรกฎาคม ค.ศ. 1979 เป็นนักร้องและนักแต่งเพลงที่มีชื่อเสียงในไต้หวัน
ประวัติ

เฉาเก๋อเกิดที่มาเลเซีย พ่อแม่แยกทางกันตั้งแต่เขาอายุเพียงหนึ่งขวบ เฉาเก๋อจึงโตมากับปู่และย่า อายุเก้าขวบเขาย้ายไปแคนาดาพร้อมกับพี่สาวเพื่อเรียนต่อ อายุ 15 ย้ายอีกครั้งไปที่นิวซีแลนด์ เขาอยู่ที่นั่นจนกระทั่งเรียนจบปริญญาด้านสถาปัตยกรรมศาสตร์จาก School of Architecture Victoria University of Wellington New Zealand
เฉาเก๋อรักการร้องเพลงมาตั้งแต่เด็ก เพลงที่เขายังประทับใจมาจนถึงทุกวันนี้คือเพลง Superwoman ของ Karyn White นักร้องสาวชาวแคนาดา นี่เป็นเพลงแห่งการเริ่มต้นที่ทำให้เฉาเก๋อสนใจและรักการร้องเพลงมาจนถึงทุกวันนี้
อายุ 19 เคยเข้าประกวดร้องเพลงที่มาเลเซีย แต่ไม่ได้รับรางวัลใด หลังการประกวดในครั้งนั้นเฉาเก๋อได้พบกับหวังลี่หง ศิลปินคนสำคัญที่ให้กำลังใจเฉาเก๋อ
นอกจากนี้ในปี 1999 เฉาเก๋อยังเคยแต่งเพลงให้กับแอรอน กัว หรือ กัวฟู่เฉิง อีกด้วย แต่ไม่ได้รับความนิยมหรือเป็นที่สนใจนัก
ปี 2001 เฉาเก๋อได้ออกอัลบั้มของตัวเองเป็นครั้งแรกที่บ้านเกิดมาเลเซีย แต่ไม่ประสบความสำเร็จ หลายคนมองว่าเขาไม่หล่อ และน่าเกลียดเกินกว่าจะมาเป็นนักร้อง
เฉาเก๋อถูกบริษัทค่ายเพลงที่มาเลเซียฉีกสัญญาทิ้งในที่สุด ต่อมาอาจารย์ถู โปรดิวเซอร์ชื่อดังของไต้หวันมาพบเฉาเก๋อเข้าและชวนไปไต้หวันด้วยกัน
เฉาเก๋อเริ่มการทำงานด้วยการแต่งเพลง แต่ไม่มีใครสนใจเพลงของเขา ทุกคนบอกว่าสไตล์ของเขาแปลกและมีกลิ่นอายตะวันตกมากเกินไป ไม่เข้ากับรสนิยมของชาวจีน ตลอดหลายปีที่ทำนองเพลงกว่า 200 เพลงของเขาถูกปฏิเสธทั้งหมด
แต่ด้วยความพยายามตลอดห้าปี ที่สุดบริษัท Rock records ตัดสินใจเซ็นสัญญากับเขา และเฉาเก๋อได้ออกอัลบั้มแรกที่ไต้หวันในปลายปี 2005
อัลบั้มแรกที่มีชื่อว่า Ge ge blue (格格blue) ซึ่งเป็นอัลบั้มที่เขาแต่งทำนองเองทั้งหมดยกเว้นเพลง Superwoman ซึ่งเฉาเก๋อยืนยันจะนำเพลงนี้มาใส่ในอัลบั้มแรกของตัวเองเพื่อเป็นที่ระลึก ด้วยน้ำเสียงที่ทรงพลังและสูงกว่าผู้ชายทั่วไป บวกกับความแปลกใหม่ของดนตรีและสไตล์การร้อง อัลบั้มนี้จึงได้รับการตอบรับเป็นอย่างดีทั้งใน ไต้หวัน,จีน,ฮ่องกง,สิงคโปร์ และ มาเลเซีย
ปลายปี 2006 อัลบั้มที่สองของเฉาเก๋อก็ตามมาตอกย้ำความโด่งดังของเขา อัลบั้ม Superman ได้รับการเสนอชื่อเข้าชิงรางวัล Golden Melody Awards ในสาขานักร้องชายยอดเยี่ยม
นอกจากนี้เฉาเก๋อยังเคยแต่งเพลงให้กับศิลปินหลายๆคนไม่ว่าจะเป็น S.H.E , ซินดี้ หวัง , วิเวียน ซู , จั๋วเหวินซวน , แอนนี่ อี ฯลฯ
ผลงาน > อัลบั้ม

Ge ge blue (格格blue) — 2005
Superman — 2006
แหล่งข้อมูลอื่น

เว็บรวบรวมคำแปลเพลงเป็นภาษาไทยของเฉาเก๋อ (ภาษาไทย)
เว็บรวบรวมข่าวสารของเฉาเก๋อ (ภาษาไทย)
แฟนไซต์ (ภาษาจีน) เก็บถาวร 2007-07-04 ที่ เวย์แบ็กแมชชีน
บล็อกของเฉาเก๋อ (ภาษาจีน, ภาษาอังกฤษ)
เฟซบุ๊กของเฉาเก๋อ (ภาษาจีน, ภาษาอังกฤษ)
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน

| เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน |
| --- | --- |
ปกดีวีดีภาพยนตร์
กำกับ: เพกกี โฮล์เมส
บทภาพยนตร์: โรเบิร์ต รีส อีวาน สปิลโอโตโปลอส
เนื้อเรื่อง: Jule Selbo Jenny Wingfield
อำนวยการสร้าง: เคนดรา ฮาลแลนด์
นักแสดงนำ: โจดี้ เบนสัน ซามูแอล อี. ไรท์ จิม คัมมิงส์
ผู้บรรยาย: ซามูแอล อี. ไรท์
ดนตรีประกอบ: จิม ดูลีย์ เจนีน เทโซรี
บริษัทผู้สร้าง:   Walt Disney Pictures  Walt Disney Animation Australia  DisneyToon Studios  Toon City Animation, Inc.  
ผู้จัดจำหน่าย: Walt Disney Studios Home Entertainment
วันฉาย:   26 สิงหาคม ค.ศ. 2009 (2009-08-26) 
ความยาว: 77 นาที
ประเทศ: สหรัฐอเมริกา
ภาษา: อังกฤษ
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน (อังกฤษ: The Little Mermaid: Areil's Beginning) เป็นภาพยนตร์แอนิเมชันที่ออกฉายในปี ค.ศ. 2009 ภาพยนตร์เรื่องนี้เป็นภาพยนตร์ภาคที่สามในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาค 2 ตอน วิมานรักใต้สมุทร ซึ่งภาพยนตร์ภาคนี้เป็นเรื่องราวก่อนหน้าเหตุการณ์ที่จะเกิดในภาพยนตร์ภาคหนึ่ง และภาคสอง
เนื้อเรื่อง

เรื่องราวที่แปรเปลี่ยนแอเรียลให้เป็นเจ้าหญิงแห่งท้องทะเล นานมาแล้ว ก่อนที่แอเรียลจะอยู่บนโลกมนุษย์กับเจ้าชายอีริค เธอเป็นหนึ่งในธิดาทั้งเจ็ดผู้เป็นที่รักของเจ้าสมุทรไทรทันผู้ทรงอำนาจ แต่ขณะนั้นโลกใต้สมุทรเกิดปัญหาและเสียงเพลงกลายเป็นสิ่งต้องห้าม ในการผจญภัยในโลกแห่งมนต์วิเศษนี้ แอเรียลและเหล่าพี่สาว รวมถึงเซบาสเตียนและฟลาวน์เดอร์ เพื่อนผู้ซื่อสัตย์ก็ต้องต่อสู้เพื่อนำเสียงเพลงและมิตรภาพกลับมาสู่แอตแลนติกา
นักแสดง (ผู้ให้เสียงพากย์)

โจดี้ เบนสัน พากย์เป็น เจ้าหญิงแอเรียล
ทารา สตรอง พากย์เป็น อเดลล่า, แอนดริน่า
แพท แคร์โรล พากย์เป็น แม่มดมอร์กานา
บัดดี้ แฮคเก็ตต์ พากย์เป็น สคัตเทิล
พาร์กเกอร์ กริส พากย์เป็น ฟลาวน์เดอร์
จิม คัมมิงส์  พากย์เป็น ราชาไทรทัน, เชลล์โบว
ซามูแอล อี. ไรท์ พากย์เป็น เซบาสเตียน, ผู้บรรยาย
อันเดรีย โรบินสัน รับบท ราชินีอธีน่า (ตอนร้องเพลง)
โลแลเรย์ ฮิลล์ บัตเตอร์ รับบท ราชินีอธีน่า
แหล่งข้อมูลอื่น

เว็บไซต์ทางการ
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ที่อินเทอร์เน็ตมูวีเดตาเบส
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ที่ออลมูวี
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ที่รอตเทนโทเมโทส์
เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน ที่บิกการ์ตูนเดตาเบส
เขตเศรษฐกิจจำเพาะ

เขตเศรษฐกิจจำเพาะของโลก แสดงเป็นสีน้ำเงินเข้ม
เขตเศรษฐกิจจำเพาะ (อังกฤษ: exclusive economic zone; EEZ) ตามอนุสัญญาสหประชาชาติว่าด้วยกฎหมายทะเล ค.ศ. 1982 เป็นพื้นที่ทะเลซึ่งรัฐมีสิทธิพิเศษเหนือเขตดังกล่าวในการสำรวจและใช้ทรัพยากรทางทะเล รวมถึงการผลิตพลังงานจากน้ำและลม เขตเศรษฐกิจจำเพาะครอบคลุมพื้นที่ถัดจากอาณาเขตบนฝั่งไปสองร้อยไมล์ทะเล ในการใช้คำดังกล่าวบางครั้ง อาจรวมถึงน่านน้ำอาณาเขตและไหล่ทวีปที่เลยเขตจำกัด 200 ไมล์ทะเลไปด้วย
การจำกัดความ

โดยทั่วไปแล้ว เขตเศรษฐกิจจำเพาะของรัฐกินอาณาบริเวณ 200 ไมล์ทะเล (370 กิโลเมตร) นับจากเส้นฐานชายฝั่ง ข้อยกเว้นต่อกฎดังกล่าวคือ เมื่อเขตเศรษฐกิจจำเพาะทับซ้อนกัน นั่นคือ เส้นฐานชายฝั่งของประเทศสองประเทศที่อยู่ห่างจากกันไม่เกิน 400 ไมล์ทะเล (740 กิโลเมตร) เมื่อเกิดการทับซ้อนกันขึ้น ก็ขึ้นอยู่กับการกำหนดพรมแดนทางทะเลที่แท้จริงของทั้งสองประเทศเอง โดยทั่วไปแล้ว ทุกจุดภายในพื้นที่ทับซ้อนมักจะเป็นสิทธิ์ของรัฐที่อยู่ใกล้ที่สุด
เขตเศรษฐกิจจำเพาะของรัฐเริ่มตั้งแต่ปลายของเขตน่านน้ำและลากออกไปเป็นระยะทาง 200 ไมล์ทะเลจากฐานชายฝั่ง และเขตเศรษฐกิจจำเพาะยังรวมไปถึงพื้นที่ที่อยู่ใกล้กัน รัฐยังมีสิทธิ์เหนือพื้นดินใต้ทะเลของสิ่งที่เรียกว่าไหล่ทวีปไปถึง 350 ไมล์ทะเล (648 กิโลเมตร) นับจากเส้นฐานชายฝั่ง ถัดจากเขตเศรษฐกิจจำเพาะออกไปอีก แต่พื้นที่ที่รวมด้วยนี้มิใช่ส่วนหนึ่งของเขตเศรษฐกิจจำเพาะ คำจำกัดความทางกฎหมายของไหล่ทวีป ไม่เหมือนกันกับความหมายทางภูมิศาสตร์โดยตรง เพราะมันยังรวมไปถึงส่วนทวีปที่นูนขึ้นและพื้นที่ลาดเอียง และพื้นดินใต้ทะเลภายในเขตเศรษฐกิจจำเพาะด้วย
รายชื่อเขตเศรษฐกิจจำเพาะ

เขตเศรษฐกิจจำเพาะของรัสเซีย
เขตเศรษฐกิจจำเพาะของออสเตรเลีย
เขตเศรษฐกิจจำเพาะของบราซิล
เขตเศรษฐกิจจำเพาะของแคนาดา
เขตเศรษฐกิจจำเพาะของโครเอเชีย
เขตเศรษฐกิจจำเพาะของไซปรัส
เขตเศรษฐกิจจำเพาะของไอร์แลนด์
เขตเศรษฐกิจจำเพาะของฝรั่งเศส
เขตเศรษฐกิจจำเพาะของเยอรมนี
เขตเศรษฐกิจจำเพาะของกรีซ
เขตเศรษฐกิจจำเพาะของอินเดีย
เขตเศรษฐกิจจำเพาะของอินโดนีเซีย
เขตเศรษฐกิจจำเพาะของอิตาลี
เขตเศรษฐกิจจำเพาะของญี่ปุ่น
เขตเศรษฐกิจจำเพาะของมาเลเซีย
เขตเศรษฐกิจจำเพาะของมอลตา
เขตเศรษฐกิจจำเพาะของเม็กซิโก
เขตเศรษฐกิจจำเพาะของนิวซีแลนด์
เขตเศรษฐกิจจำเพาะของเกาหลีเหนือ
เขตเศรษฐกิจจำเพาะของฟิลิปปินส์
เขตเศรษฐกิจจำเพาะของโปแลนด์
เขตเศรษฐกิจจำเพาะของโปรตุเกส
เขตเศรษฐกิจจำเพาะของโซมาเลีย
เขตเศรษฐกิจจำเพาะของสเปน
เขตเศรษฐกิจจำเพาะของศรีลังกา
เขตเศรษฐกิจจำเพาะของไทย
เขตเศรษฐกิจจำเพาะของสหราชอาณาจักร
เขตเศรษฐกิจจำเพาะของสหรัฐ
เขตเศรษฐกิจจำเพาะของเวียดนาม
แหล่งข้อมูลอื่น

Interactive map at MarineRegions.org, showing boundaries and disputes
United Nations Convention on the Law of the Sea – Part V
Sea Around Us Project – View the EEZ of all countries (note that this website does not distinguish between the territorial seas and the EEZs, therefore it tends to overstate the EEZ areas. See: EEZ AREA MEASURE)
The USA zone since 1977
GIS data: VLIZ.be
Foreign Military Activities in Asian EEZs: Conflict Ahead? by Mark J. Valencia (May 2011)
EEZ Management เก็บถาวร 2022-02-04 ที่ เวย์แบ็กแมชชีน
| ด ค กเขตเศรษฐกิจจำเพาะ |
| --- | --- |
 ออสเตรเลีย  บราซิล  แคนาดา  โครเอเชีย  ไซปรัส  ไอร์แลนด์  ฝรั่งเศส  เยอรมนี  กรีซ  อินเดีย  อินโดนีเซีย  อิตาลี  ญี่ปุ่น  มาเลเซีย  มอลตา  เม็กซิโก  นิวซีแลนด์  เกาหลีเหนือ  ฟิลิปปินส์  โปแลนด์  โปรตุเกส  รัสเซีย  โซมาเลีย  สเปน  ศรีลังกา  ไทย  สหราชอาณาจักร  สหรัฐ  เวียดนาม 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น 
พื้นที่แสดงเขตเศรษฐกิจจำเพาะ
ประเทศที่มีเขตเศรษฐกิจจำเพาะที่มากที่สุด
เฉิน เสี่ยวชุน

| เฉิน เสี่ยวชุน |
| --- | --- |

สารนิเทศภูมิหลัง
เกิด:  (1967-07-08) 8 กรกฎาคม ค.ศ. 1967 (57 ปี) เฉิน เสี่ยวชุน
คู่สมรส: อิง ไฉ่เอ๋อ (ค.ศ. 2010 - ปัจจุบัน)
อาชีพ: นักร้อง, นักแสดง
ปีที่แสดง: ค.ศ. 1994 - ปัจจุบัน
ฐานข้อมูล
IMDb
เฉิน เสี่ยวชุน (จีนตัวเต็ม: 陳小春, จีนตัวย่อ: 陈小春, พินอิน: Chén Xiǎochūn, อังกฤษ: Jordan Chan, Jordan Chan Siu-Chun) นักแสดงและนักร้องชายชาวฮ่องกงที่มีชื่อเสียง
เฉิน เสี่ยวชุนเกิดเมื่อวันที่ 8 กรกฎาคม ค.ศ. 1967 ที่เมืองฮุ่ยโจว มณฑลกวางตุ้งมีน้องชายหนึ่งคนและน้องสาวสองคน เฉิน เสี่ยวชุนเป็นคนที่รักและให้ความสำคัญกับครอบครัวมาก  จบการศึกษาจากโรงเรียนมัธยมปั๋วชงของฮ่องกง พูดได้ทั้งภาษากวางตุ้ง, จีนกลางและภาษาอังกฤษ  โดยเรียนเต้นรำและทำงานนักเต้นก่อนมาเป็นนักแสดงและนักร้อง
เข้าสู่วงการบันเทิงจากการสมัครอบรมเป็นแดนเซอร์ของสถานีโทรทัศน์ทีวีบีในปี ค.ศ.  1985 เนื่องจากมีพรสวรรค์ด้านดนตรี จึงทำให้เขาได้เติบโตในวงการเพลงจนถึงระดับเป็นนักร้องและนักแสดงดาวรุ่ง ด้วยเทคนิคการร้องเพลงและฝีมือการแสดงที่ยอดเยี่ยมทำให้ได้รับความนิยมจากแฟน ๆ อย่างมาก และทำให้ได้รับรางวัลทางดนตรีและการแสดงมากมาย ตั้งแต่ปี ค.ศ. 1993– ค.ศ.  2006 ได้ออกอัลบั้มแล้วทั้งหมด 25 ชุด และได้รับการต้อนรับเป็นอย่างดีทุกชุด
ด้านผลงานการแสดงมักจะแสดงเป็นตัวประกอบในภาพยนตร์และซีรีส์หลายเรื่อง อาทิ Young and Dangerous ในปี ค.ศ. 1996, Downtown Torpedoes, Young and Dangerous 4 และA Chinese Ghost Story: The Tsui Hark Animation (ให้เสียงพากย์) ในปี ค.ศ. 1997, Enter The Eagles และ Born to be King ในปี ค.ศ. 1998, Initial D ในปี ค.ศ. 2005 และได้รับบทนำใน The Duke of Mount Deer หรือ อุ้ยเสี่ยวป้อ ซีรีส์ ในปี ค.ศ. 1998, Escape from Hong Kong Island ในปี ค.ศ. 2004 และรับบท เฉินเจิน ใน Huo Yuanjia หรือ นักชกผู้พิชิต ในปี ค.ศ. 2008 คู่กับ เจิ้ง อี้เจี้ยน
ด้านชีวิตส่วนตัว สมรสกับ อิง ไฉ่เอ๋อ นักแสดงสาวไปเมื่อวันที่ 14 กุมภาพันธ์ ค.ศ. 2010 ที่ลาสเวกัส